സി.ബി.എസ്.ഇ പ്ലസ് ടു പരീക്ഷയില് ജില്ലയിലെ സ്കൂളുകള്ക്ക് മികച്ച വിജയം തിരുവനന്തപുരം: പ്ലസ് ടു പരീക്ഷാഫലത്തില് 99.89 ശതമാനം വിജയവുമായി തിരുവനന്തപുരം മേഖല രാജ്യത്ത് ഒന്നാമതെത്തിയപ്പോള് തിരുവനന്തപുരം ജില്ലയിലെ സ്കൂളുകളെല്ലാം മികച്ച വിജയമാണ് കരസ്ഥമാക്കിയത്. പട്ടം കേന്ദ്രീയ വിദ്യാലയത്തില് പരീക്ഷയെഴുതിയ 338 വിദ്യാര്ത്ഥികളും വിജയിച്ചു. 47 പേര് എല്ലാ വിഷയങ്ങളിലും എ വണ് നേടി. സയന്സില് വിശേഷ് ജ്യോതിയും, കൊമേഴ്സില് ചിപ്പിയും, ഹ്യുമാനിറ്റീസില് വി.എസ്. വിസ്മയ, മീരനായര്, ഋതുപര്ണ അനില്കുമാര് എന്നിവരും ഒന്നാമതായി. മുക്കോലയ്ക്കല് സെന്റ് തോമസ് സെന്ട്രല് സ്കൂളില് പരീക്ഷയെഴുതിയ 299 വിദ്യാര്ത്ഥികളും വിജയിച്ചു. 297 പേര് ഡിസ്റ്റിംഗ്ഷന് നേടി. 49 പേര് എല്ലാ വിഷയങ്ങളിലും എ വണ് നേടി. സയന്സ് വിഭാഗത്തില് അഭിമന്യു .എസ്.വി, കൊമേഴ്സില് അനന്യ വേണു, ഹ്യുമാനിറ്റീസില് ശരണ് ഹരീഷ് എന്നിവര് ഒന്നാമതെത്തി. നാലാഞ്ചിറ സര്വോദയ സെന്ട്രല് സ്കൂളും നൂറ് ശതമാനം വിജയം നേടി. 68 കുട്ടികള് 90 ശതമാനത്തിന് മുകളില് മാര്ക്ക് സ്വന്തമാക്കിയിട്ടുണ്ട്. 152 പേര്ക്ക് ഡിസ്റ്റിംഗ്ഷനുണ്ട്. ഹൈഫ ഷാജഹാനും അമല് നൗറിനും സ്കൂള് തലത്തില് ഒന്നാമതെത്തി. വട്ടിയൂര്ക്കാവ് ഭാരതീയ വിദ്യാഭവനിലെ 149 വിദ്യാര്ത്ഥികളില് 119 പേര്ക്ക് ഡിസ്റ്റിംഗ്ഷനും 30 പേര്ക്ക് ഫസ്റ്റ് ക്ലാസും ലഭിച്ചു. 10 പേര് എല്ലാ വിഷയങ്ങളിലും എ വണ് നേടി. അനഘ റോയി സ്കൂളില് ഒന്നമതെത്തി. ഊരൂട്ടുകാല ഡോ. ജി.ആര്. പബ്ലിക് സ്കൂളില് പരീക്ഷ എഴുതിയ 81 പേരില് എല്ലാവരും വിജയിച്ചു. 97.2 ശതമാനം മാര്ക്കോടെ സയന്സ് വിഭാഗത്തില് പ്രൈസിംഗ് ഫ്രെഡി ഒന്നാം സ്ഥാനം നേടി. കൊമേഴ്സില് 97 ശതമാനം മാര്ക്കോടെ മാളവിക എം. അജയ് മുന്നിലെത്തി. 37 പേര് 90 ശതമാനത്തില് കൂടുതല് മാര്ക്ക് നേടി. പൂജപ്പുര സെന്റ്. മേരീസ് സെന്ട്രല് സ്കൂളിലെ 110 കുട്ടികളില് 108 പേരും ഡിസ്റ്റിംഗ്ഷന് സ്വന്തമാക്കി. ബയോളജിയില് എസ്. രേവതി ശങ്കര്, കംപ്യൂട്ടര് സയന്സില് അനഖ വി. നമ്ബീശന്, ജയകൃഷ്ണ ശിവദാസന്, കൊമേഴ്സില് അഞ്ജന കൃഷ്ണ എന്നിവര് ഒന്നാമതെത്തി. ആക്കുളം ദി സ്കൂള് ഒഫ് ദി ഗുഡ് ഷെപ്പേഡില് പരീക്ഷയെഴുതിയ 118 പേരില് 51 പേര് 90 ശതമാനത്തിന് മുകളില് മാര്ക്ക് നേടി. അമ്ബലത്തറ കോര്ഡോവ പബ്ലിക് സ്കൂളിനും 100 ശതമാനം വിജയമുണ്ട്. 67 ശതമാനം വിദ്യാര്ത്ഥികള് ഡിസ്റ്റിംഗ്ഷനും 33 ശതമാനം പേര് ഫസ്റ്റ് ക്ലാസും നേടി. കുന്നുംപുറം ശാന്തിനികേതനിലെ 45 പേരും വിജയം നേടി. 24 പേര് 90 ശതമാനത്തിന് മുകളില് മാര്ക്ക് നേടി. ആറ് പേര്ക്ക് എല്ലാ വിഷയങ്ങളിലും എ വണ് ലഭിച്ചു. എ.കെ. നിരഞ്ജന സ്കൂള് തലത്തില് ഒന്നാമതെത്തി. ആക്കുളം എം.ജി.എം സെന്ട്രല് പബ്ലിക് സ്കൂളില് 234 പേര് പരീക്ഷയെഴുതിയതില് 212 പേര് ഡിസ്റ്റിംഗ്ഷനും 22 പേര് ഫസ്റ്റ് ക്ലാസും നേടി. 98.4 ശതമാനം മാര്ക്കോടെ ദിയ മഹേഷ് ഒന്നാമതെത്തി.